Document ID: 32001R2600

Kommissionens forordning (EF) nr. 2600/2001
af 28. december 2001
om tilladelse til overførsel mellem de kvantitative lofter for tekstilvarer og beklædningsgenstande med oprindelse i Taiwan
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 47/1999 af 22. december 1998 om ordningen for indførsel af visse tekstilvarer med oprindelse i Taiwan(1), senest ændret ved forordning (EF) nr. 2279/2001(2), i det følgende benævnt "forordningen", særlig artikel 4 og 9, og
ud fra følgende betragtninger:
(1) Ifølge artikel 4 i forordning (EF) nr. 47/1999 kan der aftales overførsler mellem kontingentår.
(2) Taiwan indgav den 29. november 2001 en anmodning om forlods udnyttelse af kvantitative lofter for 2002.
(3) De kvantitative lofter for 2002 for Taiwan er fastsat i forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(3), senest ændret ved Kommission forordning (EF) nr. 1809/2001(4), idet Taiwan bliver medlem af Verdenshandelsorganisationen den 1. januar 2002.
(4) For at sikre en gnidningsløs overgang og kontinuitet i tekstilhandelsordningen med Taiwan bør anmodningen imødekommes på grundlag af kontingentet for 2002, der er fastsat i forordning (EØF) nr. 3030/93.
(5) Det er ønskeligt, at denne forordning træder i kraft dagen efter offentliggørelsen, så erhvervsdrivende kan drage fordel af den så hurtigt som muligt.
(6) I henhold til artikel 9 i forordningen er foranstaltningerne i denne forordning i overensstemmelse med udtalelse fra Tekstiludvalget -
UDSTEDT FØLGENDE FORORDNING:
Artikel 1
Overførsler mellem de kvantitative lofter for tekstilvarer med oprindelse i Taiwan, der er fastsat ved forordning (EF) nr. 47/1999, tillades for kontingentåret 2001 som nærmere fastsat i bilaget til denne forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. december 2001.

Labels: 18
3
1